《春日田园杂兴四首 其一》
清代·殷葆诚

莫羡春城景物华，故园耕读自传家。饧箫吹起风初暖，禊席归传日半斜。

闲看儿童调燕雀，时邀亲友话桑麻。蜂针渐老莺簧涩，遍地黄金簇菜花。

作者简介：字亦平，郡优廪生。为人喜交游，饶肝胆。洞烛时艰，知举业不足以救国，乃专致力于经世之学，尤熟谙舆地。缪艺风先生创办江宁高等学堂，邀君共事，极得襄赞之力。积资保训导，会鼎革事遂寝，晚年就养青岛，怡情山水之外，兼以音律自娱。偶得消渴疾，遂以不起，年七十一。同治元年生。